recursal/SuperWikiNEXT-32B huggingface dataset:
சாரா டீஸ்டேல்
**சாரா டீஸ்டேல்** (Sara Teasdale 8 ஆக்சுடு 1884- 29 சனவரி 1933) அமெரிக்கப் பெண் கவிஞர் ஆவார்.[1] 1918-ம் ஆண்டு கவிதைக்கான புலிட்சர் பரிசைப் பெற்றவர். சாரா டீஸ்டேலின் கவிதைகள், ஒரு பெண்ணின் தீவிரமான அகவுணர்வைப் பல வகைகளில் வெளிப்படுத்தின. இவர் தமது 49 ஆம் அகவையில் தற்கொலை செய்து கொண்டு இறந்துபோனார்.

வாழ்க்கைக் குறிப்புகள்
----------------------

சாரா டீஸ்டேல்  செயின்ட் லூயி மிசூரியில் பிறந்தார். குடும்பத்தில் கடைசிக் குழந்தையாகவும் உடல் மெலிந்தும் இருந்ததால் மிகவும் பாதுகாப்பான சூழ்நிலையில் வளர்ந்தார்.  15 ஆம் அகவையில் தம்  நினைவுகளையும் பரவசப்படுத்திய கனவுகளையும் கவிதையில் வடித்தெடுத்தார். இவர் பள்ளிக்குச் செல்லாமல் இல்லத்திலேயே தனியாகக் கல்வி கற்றார். அடிக்கடி சிகாகோ நகருக்குச் சென்று ஆரியட் மன்றோ 
கவிதை இதழோடு தொடர்பு கொண்டு இயங்கினார். ரீடிஸ் மிர்ரர் என்ற முதல் கவிதை செய்தித்தாளில் வெளிவந்தது. முதல் கவிதைத் தொகுப்பு 1907 இலும்  இரண்டாம் தொகுப்பு 1911 இலும்  பின்னர்  பிற கவிதைகளும் வெளிவந்தன. 1918 இல் புலிட்சர் பரிசு கிடைத்தது. 1914 இல் திருமணம் செய்து கொண்டார். 1929 இல் மண முறிவு ஏற்பட்டது. நிமோனியாவினால் தாக்குற்று, உடல் நலம் கெட்டுத் தம்மைத் தாமே 1933 ஆம் ஆண்டில் மாய்த்துக் கொண்டார்.[2]

மேற்கோள்
--------


1. ↑  Collection of Teasdale's letters in the Berg Collection at the New York Public Library.
2. ↑
**முனைவர் சாரா டி. சுட்டீவ்ர்ட் முகோபாத்தியாய்** *(Dr. Sarah T. Stewart-Mukhopadhyay)* ஓர் அமெரிக்க வானியலாளரும் கோள் அறிவியலாளரும் ஆவார். இவர் கோள் உருவாக்கம், கோள் நிலவியல், பொருள் அறிவியல் ஆய்வுகளுக்காக பெயர்பெற்றவர் ஆவார். இவர் தேடிசு கலிபோர்னியா பல்கலைக்கழகப் புவி, கோள் அறிவியல் துறைப் பேராசிரியராக உள்ளார். இவர் 2003 இல் இருந்து ஆர்வாடு பல்கலைக்கழகப் புவி, கோள் அறிவியல் துறை வருகைதரு பேராசிரியராகவும் உள்ளார். 
இவரை மக்கள் அறிவியல் இதழ் அரிய பத்து பேரறிஞர்களில் ஒருவராக அறிவித்துள்ளது. இவரை வானியல் இதழ் வானியலின் எழுச்சி விண்மீன் என 2013 இல் கூறியுள்ளது. கண்டுபிடிப்பு இதழ் இவரை 2015 இல் அரிய 100 அறிவியலாளரில் ஒருவராக அறிவித்தது. இவர் அமெரிக்க வானியல் கழகத்தில் இருந்து தன்னிகரற்ற இளம் அறிவியலளர் சதனை விருதைப் பெற்றுள்ளார்.

இளமையும் கல்வியும்
------------------

இவர் ஆர்வார்டு பல்கலைக்கழகத்தில் இருந்து 1995 இல் வானியற்பியலிலும் இயற்பியலிலும் இளவல் பட்டம் பெற்றார். She completed her இவர் 2002 இல் கலிபோர்னியா தொழில்நுட்ப நிறுவனத்தில் இருந்து முனைவர் பட்டத்தையும் பெற்றார்.

வாழ்க்கைப்பணியும் ஆராய்ச்சியும்
-------------------------------

இவர் ஆர்வார்டு அதிர்ச்சி அமுக்க ஆய்வகத்தின் இயக்குந்ராக உள்ளார். இவர் கால்டெக்கில், நம் சூரியக் குடும்பச் சூழலில், பனிக்கட்டியில் அதிர்ச்சிப் பரவலை ஆய்வு செய்த முதல் பெண்மணி ஆவார். இவரது ஆய்வுக்குழு பெருமொத்தல்களிலும் மொத்தல் குழிப்பள்ளங்களிலும் கோள் உருவாக்கம் பற்றி ஆர்வம் கொண்டுள்ளது.
இவர் 2009 இல் உரேய் பரிசைப் பெற்றார். அதிர்ச்சித் தூண்டலால் உருவாகும் பனிக்கட்டி உருகல் ஆய்வு, செவ்வாய் மேற்பரப்பில் இப்போது முனைவாகச் செயல்படும் நிகழ்வு நீர்ம வடிவ நீரின் அரிப்பே என்பதை எடுத்துக்காட்ட உதவியது.

தகைமைகளும் விருதுகளும்
----------------------

இவர் 2009 இல்லமெரிக்க வானியல் கழகத்தின் கோள் அறிவியல் பிரிவில் இருந்து அரோல்டு சி. உரேய் பரிசைப் பெற்றார். இவர் 2001 இல் அமெரிக்க புவியிய்ல் கழகத்தில் இருந்து இசுடீபன் ஈ. துவோர்னிக் கோள் நிலவியல் மாணவர் கட்டுரை விருதைப் பெற்றார். இவர் 2002 இல் வாழ்சிங்ட்ன், கார்னிகி நிறுவனத்தில் குரோவ் கார்ல் கில்பர்ட் முதுமுனைவர் ஆய்வுநல்கையைப் பெற்று ஆய்வைத் தொடங்கினார். இவர் 2003 இல் அறிவியலாளருக்கும் பொறியிய்லாளருக்குமான குடியரசுத் தலைவரின் தொடக்கநிலை வாழ்க்கைப்பணி விருதைப் பெற்றார்.

மேற்கோள்கள்
-----------

1. 1 2  "Sarah T. Stewart | UC Davis Earth and Planetary Sciences". *geology.ucdavis.edu*. 2016-06-18 அன்று பார்க்கப்பட்டது.
2. 1 2  "Sarah T. Stewart-Mukhopadhyay Awarded 2009 Harold C. Urey Prize". *www.spaceref.com*. 2016-06-18 அன்று பார்க்கப்பட்டது.
3. 1 2 3  "Sarah T. Stewart-Mukhopadhyay". *eps.harvard.edu*. 2016-05-21 அன்று மூலம் பரணிடப்பட்டது. 2016-06-15 அன்று பார்க்கப்பட்டது.
4. ↑  "brilliant 10 2010". *Popular Science*. 2015-12-11 அன்று மூலம் பரணிடப்பட்டது. 2016-06-15 அன்று பார்க்கப்பட்டது.
5. ↑  Karri, Farron (July 2013). "Astronomy's rising stars". *Astronomy*.
6. 1 2 3  "2009 DPS Prize Recipients | Division for Planetary Sciences". *dps.aas.org*. 2016-06-18 அன்று பார்க்கப்பட்டது.
7. ↑  "Harold C. Urey Prize in Planetary Science". *Division of Planetary Sciences of the American Astronomical Association*. 2015-01-12 அன்று பார்க்கப்பட்டது.
8. ↑  "2009 DPS Prize Recipients - Division for Planetary Sciences". *dps.aas.org*.
9. ↑  "GSA Planetary Geology Division | Dwornik Awards". *rock.geosociety.org*. 2016-06-16 அன்று மூலம் பரணிடப்பட்டது. 2016-06-15 அன்று பார்க்கப்பட்டது.
3-ஐதராக்சிபுரோப்பியானிக் அமிலம், ஓர் எளிய பீட்டா ஐதராக்சி அமிலம்
**பீட்டா ஐதராக்சி அமிலம்** (*Beta hydroxy acid*) என்பது கார்பாக்சி அமிலம் மற்றும் ஐதராக்சி வேதி வினைக்குழு என இரண்டு வேதிவினைக் குழுக்களையும் பெற்று அவை இரண்டு கார்பன் அணுக்களால் பிரிக்கப்பட்டிருக்கும் கரிமச் சேர்மமாகும். β- ஐதராக்சி அமிலம் என்ற பெயராலும் இதை அழைக்கலாம். ஆல்பா ஐதராக்சி அமிலங்களுடன் இவை நெருக்கமான தொடர்பைக் கொண்டுள்ளன. ஆல்பா ஐதராக்சி அமிலங்களில் இவ்விரண்டு வேதி வினைக்குழுக்களும் ஒரு கார்பன் அணுவால் பிரிக்கப்பட்டிருக்கும். 
பீட்டா ஐதராக்சி அமிலம் ஒப்பனைப் பொருள்களில் குறிப்பாக சாலிசிலிக் அமிலம் என குறிப்பிடப்படுகிறது. வயது முதிர்ச்சியை தடுக்கும் களிம்பு மற்றும் முகப்பருவுக்கான சிகிச்சைகளில் இது பயன்படுத்தப்படுகிறது.

நீர் நீக்க வினையின்போது பீட்டா ஐதராக்சி அமிலங்கள் நிறைவுறாத ஆல்பா-பீட்டா அமிலங்களைக் கொடுக்கின்றன. 
ஐதராக்சிலேற்றமற்ற கார்பாக்சிலிக் அமிலங்களுடன் ஒப்பிடுகையில் இவ்வகை பீட்டா ஐதராக்சி அமிலங்கள் வலிமையானவையாகக் கருதப்படுகின்றன. ஆனால் ஆல்பா ஐதராக்சி அமிலங்களைக்காட்டிலும் அவை வலிமை குறைந்தவையாகும். ஏனெனில் மூலக்கூறுகளுக்கிடையிலுள்ள அதிக இடைவெளியினால் மூலக்கூற்றிடை ஐதரசன் பாலம் ஆல்பா ஐதராக்சி அமிலங்களைவிட எளிமையாக உருவாகிவிடுகிறது. கீழ்கண்ட அட்டவணை புரோப்பியானிக் வரிசைகளின் சில மதிப்புகளைக் காட்டுகிறது.

அமிலப் பண்புகள்
---------------

| பெயர் | p*K*a |
| --- | --- |
| புரோப்பியானிக் அமிலம் | 4.87 |
| ஆல்பா ஐதராக்சி புரோப்பியானிக் அமிலம்  | 3.86 |
| β-ஐதராக்சி புரோப்பியானிக் அமிலம் | 4.51 |

பிற பீட்டா ஐதராக்சி அமிலங்கள்:

* β-ஐதராக்சிபியூட்டைரிக் அமிலம்
* β-ஐதராக்சி β-மெத்தில்பியூட்டைரிக் அமிலம்
* கார்னிட்டைன்
* சாலிசிலிக் அமிலம், ஒரு β-ஐதராக்சி அமிலமாகும்.

மேற்கோள்கள்
-----------

1. ↑  கையேடு வேதியியல் மற்றும் இயற்பியல், CRC பிரஸ், 58 வது பதிப்பு பக்கம் D150-151 (1977)
2. ↑  டாஸன், R. M. C. *எட்*. *தரவு உயிர்வேதியியல் ஆராய்ச்சி*, ஆக்ஸ்போர்டு, Clarendon Press, 1959.
**தள்ளாடி படைத்தளம் மீதான எறிகணை வீச்சு** என்பது மன்னார், தள்ளாடியில் உள்ள இலங்கைப் படையினரின் பீரங்கிப் படைத்தளம் மீது தமிழீழ விடுதலைப் புலிகள் 2008 பெப்ரவரி 12, செவ்வாய்க்கிழமை காலை 9:00 மணியளவில் நடத்திய 130 மிமீ பீரங்கி எறிகணை வீச்சுத்தாக்குதலைக் குறிக்கும்.

இத்தாக்குதலில் 15 இலங்கை இராணுவத்தினர் கொல்லப்பட்டும் 50ற்கும் அதிகமான படையினர் காயமடைந்தும் உள்ளதாக விடுதலைப் புலிகள் தெரிவித்தனர். இத்தாக்குதலினால் மன்னார் பாலத்தின் ஊடாகச் செல்லும் அனைத்து விதமான வாகனப் போக்குவரத்துக்களும் பிற்பகல் 2 மணிவரை துண்டிக்கப்பட்டது என மக்கள் போக்குவரத்துச் சபையைச் சேர்ந்தவர்கள் தெரிவித்தன்னர். தள்ளாடித் தளத்தின் காவல் நிலைகள் இத்தாக்குதலின் போது எரிந்துள்ளன. இத்தாக்குதலைக் குறித்து படைத்தரப்பினர் தகவல் தரும் போது விடுதலைப்புலிகள் தள்ளாடி தேவாலயம் மீது எறிகனை வீச்சை நடத்தியதாகவும் இதில் 6 இலங்கை இராணுவத்தினர் கொல்லப்பட்டும் 18 படையினர் காயமடைந்தனர் என்றும் குறிப்பிட்டுள்ளனர்.

மேற்கோள்கள்
-----------

1. ↑  தள்ளாடி படைத்தளம் மீது எறிகணை வீச்சு (புதினம்)
2. ↑  "LTTE fires at Thalladi Church, six soldiers killed". 2008-02-13 அன்று மூலம் பரணிடப்பட்டது. 2008-06-01 அன்று பார்க்கப்பட்டது.
மூலக்கூறு உயிரியலில் மிர்-939நுண்ணிய ஆர் என் ஏ என்பது குட்டையான ஆர் என் ஏ ஆகும். பல்வேறு இயந்திரநுட்பத்தின்போது மற்ற ஜீன்களின் பண்புகள் வெளிப்படுவதை ஒழுங்குபடுத்தும் பணியை நுண்ணிய ஆர் என் ஏ செய்கிறது.

மனித ஊடுருவும் நைட்ரிக் ஆக்ஸைடு சின்தேஸ்
----------------------------------------

மிர்-939 நேரடியாக ஒழுங்குபடுத்துகிறது மற்றும் மனிதனின் உள்ளிழுக்க நைட்ரிக் ஆக்சைடு சின்தேஸ் (hiNOS) மரபணு வெளிப்பாட்டை அதன் 3'UTR க்கு கட்டுப்படுத்துவதன் மூலம் தானாகவே தடை செய்கிறது. ஹினோஸ் மரபணு வெளிப்பாட்டின் இரட்டை கட்டுப்பாடு உள்ளது, சைடோகைன்கள் ஹினோஸ் டிரான்ஸ்கிரிப்ஷன் தூண்டுவதுடன் மிர் -939 அளவை அதிகரிக்கிறது. ஹைனஸ் 3'UTR க்குள் இரண்டு செயல்பாட்டு பிணைப்பு தளங்கள் மைஆர் -939-நடுநிலை மொழிபெயர்ப்பு முற்றுகை மற்றும் மைஆர் -939 ஆகியவற்றிற்கு இன்றியமையாதவை. சைடோகைன் தூண்டப்பட்ட ஹினோஸ் வெளிப்பாடு குறைக்கப்படுவதால், ஹைனஸ் mRNA நிலைகள் மற்றும் உறுதியற்ற தன்மை பாதிக்கப்படாதவை. இது கல்லீரலில் உள்ள எண்டோஜெனிய மை.ஆர்.ஆர் -939 வெளிப்பாடு சைட்டோகீன்களால் தூண்டப்படலாம் என்று கண்டறியப்பட்டுள்ளது.

மேலும் பார்க்க
--------------

* நுண் ஆர்.என்.ஏ
**பீதர்** தென்னிந்தியாவில் கருநாடக மாநிலத்தின் வடகிழக்கில் அமைந்துள்ள வரலாற்றுச் சிறப்பு மிக்க இடமாகும். பீடபூமி நிலப்பகுதியின் விளிம்பில் அமைந்துள்ள பீதரிலிருந்து வடக்கிலும் கிழக்கிலும் தாழ்நிலங்களின் அழகான காட்சிகளைக் காண வியலும். கடல் மட்டதிலிருந்து 2,330 அடிகள் (710 m) உயரத்தில் அமைந்துள்ளது. இதமான வானிலையுடைய பீதரில் வேனிற்காலத்திலும் 105 °F (41 °C)க்கு மேல் செல்வதில்லை. *பீதர் பீடபூமி* ஓர் ஒழுங்கற்ற வடிவத்தில், 22 மைல்கள் (35 km) நீளமாகவும் மிகுந்த அளவில் 12 மைல்கள் (19 km) அகலமுடையதாகவும் உள்ளது.:1

பண்டைக்காலம்
------------

மரபுவழிக் காதைகள் இந்து காவியமான மகாபாரதத்தின் முதன்மை நாயகர்களில் ஒருவரான விதுரன் வாழ்ந்திருந்த இடமாக விவரிக்கின்றன; அக்காலத்தில் இது **விதுரநகரம்** என அழைக்கப்பட்டதாக விளம்புகின்றன.
மேலும் பண்டைய விதர்பா நாட்டுடன் பீதர் தொடர்புபடுத்தப்படுகின்றது. ஆனால் தற்போதைய ஆய்வுகள் விதர்பா பீரார் மாநிலத்தை ஒட்டி இருப்பதாக வெளிப்படுத்துகின்றன. 

பண்டைய பெருங்கற்கால நாகரிகம் கி.மு 1200 முதல் கி.மு 1100 வரை தழைத்திருந்தது; இது கி.மு மூன்றாவது, இரண்டாவது நூற்றாண்டுகளில் வளர்ந்தோங்கி கி.மு 100 வரை நிலைத்திருந்தது. இந்த நாகரித்தில் விதர்பாவின் தாக்கமும் கிழக்கத்திய இந்தியாவின் தாக்கமும் கலந்திருந்தது. கர்நாடகத்தின் வடகிழக்குப் பகுதியில் கண்டெடுக்கப்பட்டுள்ள மட்பாண்ட வகைகளும் செப்புப் பொருட்களும் கற்களின் அமைப்புக்களும் இந்த நாகரிகத்தை அடையாளப்படுத்துகின்றன.:214

இந்நிலப்பகுதி **மௌரியப் பேரரசின்** தென்பகுதியில் அடங்கியதாக அசோகர் காலத்து ஆவணங்கள் சாற்றுகின்றன. நந்தர்களை மௌரியர்கள் வென்றபோது அவர்களது ஆட்சியின் கீழிருந்த பீதரும் மௌரிய இராச்சியத்தில் இணைந்தது. பிந்துசாரர் கருநாடகத்தின் பகுதிகளை அடக்கிய தக்காணப் பீடபூமியை ஆண்டு வந்தார்.:215

மௌரியர்களுக்குப் பிறகு **சாதவாகனர்கள்** நான்கு நூற்றாண்டுகளுக்கு ஆண்டு வந்தனர். கௌதமிபுத்ர சதகர்ணி தனது ஆட்சியை இங்கு நிறுவினார். இவரது ஆட்சிக்கால காசுகளை தக்காண பீடபூமியின் பல்வேறு பகுதிகளில் காணவியலும். :217

இடைக்காலம்
----------

ஆங்கிலேயர் குடியேற்றவாதம்
-------------------------

தற்காலம்
--------

மேற்சான்றுகள்
-------------

1. ↑  Ghulam Yazdani (10 June 1944). *Bidar: Its History and Monuments*. Hyderabad: Oxford University Press on behalf of Archaeological Department, ஐதராபாத் நிசாம்'s Government.
2. 1 2 3 4   *Karnataka Gazetteer* (Second ). Govt. of Karnataka. 1 January 1983.
3. ↑  மாளவிகா அக்னிமித்திரா ; மகாபாரதம் ; அரிவம்சம், பாகவதம், மற்றும் ஏனைய சில புராணங்கள்.
**ராமேஸ்வரி** என்பவர் ஒரு இந்திய நடிகை ஆவார். இவர் இந்தி, ஒடியா மற்றும் தெலுங்கு மொழி படங்களில் நடித்துள்ளார். இவர்‌ தள்ளூரி ராமேஸ்வரி என அழைக்கப்படுகிறார்.

பிறப்பு மற்றும் குடும்பம்
-------------------------

இவர் ஆந்திராவில் பிறந்தவர்.‌ காக்கிநாடாவில் வளர்ந்தார். இவர் பஞ்சாபி நடிகர்‌ மற்றும் தயாரிப்பாளரான தீபக் சேத்தை மணந்தார். அவருக்கு பாஸ்கர பிரதாப் சேத் மற்றும் சூர்யா பிரேம் சேத் என்ற இரு மகன்கள் உள்ளனர். ராமேஸ்வரி தனது குழந்தைகளை வளர்ப்பதற்காக நடிப்பிலிருந்து ஓய்வு எடுத்தார்.

விருதுகள்
---------

1978 இல் கே. விஸ்வநாத் இயக்கத்தில் சந்திர மோகன் உடன் ராமேஸ்வரி முதல்முறையாக சீதாமகாலட்சுமி என்ற படத்தின் மூலம் தெலுங்கு திரையுலகில் அறிமுகமானார்.‌ இத்திரைப்படத்தில் சிறந்த நடிப்பை வெளிபடுத்தியமைக்காக பிலிம் ஃபேர் விருது கிடைத்தது.

ஆதாரங்கள்
---------

1. ↑  "TeluguCinema.Com - seetaamaalakshmi (1978)". 2011-05-04 அன்று மூலம் பரணிடப்பட்டது.
2. ↑  *Movie Listings: Seetamalakshmi | eTimes*, Times of India, 2022-07-30 அன்று பார்க்கப்பட்டது

வெளி இணைப்புகள்
---------------

* ஐ.எம்.டி.பி இணையத்தளத்தில் தள்ளூரி ராமேஸ்வரி
குறிச் சார்பு y = sgn(x)
கணிதத்தில் **குறிச் சார்பு** (*sign function* or *signum function*) என்பது மெய்யெண்களின் மீது வரையறுக்கப்பட்ட ஒரு ஒற்றைச் சார்பு. இச்சார்பு இதற்கு உள்ளீடாகத் தரப்படும் மெய்யெண்ணுக்கு வெளியீடாக அதன் குறியைத் (+1 அல்லது -1) தருகிறது. குறிச் சார்பு பெரும்பாலும் **sgn** எனக் குறிக்கப்படுகிறது.

வரையறை
------

*x* என்பது ஒரு மெய்யெண் எனில் குறிச் சார்பின் வரையறை:

{\displaystyle \operatorname {sgn}(x):={\begin{cases}-1&{\text{if }}x<0,\\0&{\text{if }}x=0,\\1&{\text{if }}x>0.\end{cases}}}

பண்புகள்
--------

* எந்தவொரு மெய்யெண்ணையும் அதன் தனி மதிப்பு மற்றும் அதன் குறிச் சார்பின் பெருக்கலாக எழுதலாம்:

*x* ஏதேனுமொரு மெய்யெண் எனில்,

{\displaystyle x=\operatorname {sgn}(x)\cdot |x|\,.}
எனவே *x* பூச்சியமற்ற மெய்யெண் எனில்,

{\displaystyle \operatorname {sgn}(x)={x \over |x|}}
* {\displaystyle {d|x| \over dx}=\operatorname {sgn}(x){\mbox{ for }}x\neq 0} .

சிக்கலெண்களில்
--------------

குறிச் சார்பை சிக்கலெண்களுக்குப் பொதுமைப்படுத்தலாம்.

{\displaystyle \operatorname {sgn}(z)={\frac {z}{|z|}}}
for any *z* ∈ {\displaystyle \mathbb {C} ,z\not =0}

தரப்பட்ட சிக்கலெண் *z* இன் குறிச் சார்பின் சார்பலன் சிக்கலெண் தளத்தில் அலகு வட்டத்தின் மீது *z* க்கு மிக அருகாமையில் அமையும் ஒரு புள்ளி. 

*z* ≠ 0 எனில்,

{\displaystyle \operatorname {sgn}(z)=e^{i\arg z}\,,}
*z* = 0 க்கு குறிச் சார்பு பின்வருமாறு வரையறுக்கப்படுகிறது: 

{\displaystyle \operatorname {sgn} (0+0i)=0}

மேற்கோள்கள்
-----------

* Weisstein, Eric W. "Sign." From MathWorld
* பக்கம்:23, புத்தகம்:கணிதவியல், இரண்டாம் தொகுதி, மேநிலை முதலாம் ஆண்டு- தமிழ்ப் பாடநூல் கழகம்
**எட்டிச்சாத்தன்** கி.பி. 840 முதல் 855 வரை சீவல்லபனின் அரசியல் அதிகாரியாக பணியிலிருந்தவனாவான். சங்கப் புலவர் சாத்தனார் மரபில் வந்தவனாகக் கருதப்படும் இவனைப் பெரும்புகழ் படைத்தவன் என இவனால் கட்டப்பெற்ற பல குளங்களிலும், கால்வாய்களிலும் அமையப்பெற்றிருக்கும் கல்வெட்டுகள் கூறுவது குறிப்பிடத்தக்கது. *எட்டி* என்ற சிறப்புப்பெயரைப்பெற்ற இவன் *இருப்பைக் குடிக்கிழான்* என்ற பட்டத்தினை பாண்டிய மன்னனால் பெற்றான். தென்பாண்டி நாட்டில் இவன் பல தொண்டுகள் செய்ததால் புகழ்பெற்றிருந்தான்.

முதலூர், தென்வெளியங்குடி ஆகிய இரு ஊர்களிலும் உள்ள சிவன் கோயிலினைக் கட்டியவன் இவனே. இருப்பைக் குடியில் அமண் பள்ளி அமைத்தான். தென் வெளியங்குடி, கும்மமணமங்கலம் ஆகிய ஊர்களில் பெரிய ஏரிகளை அமைத்தான். இராமநாதபுரம் மாவட்டத்தில் பல ஏரி, குளம், கால்வாய்களை அமைத்தான் என எருக்கங்குடிக் கல்வெட்டில் குறிப்பிடப்பட்டுள்ளது. நீர்வளம் பெருகிய அந்நாடு *இருஞ்சோழநாடு* என அழைக்கப்பெற்றது.

மேற்கோள்கள்
-----------

1. ↑  K.V. Ramesh (1986). "ANNUAL REPORTS ON INDIAN EPIGRAPHY, 1926-1929 REPRINT". The Director General, Archaeological Survey of India. 2016-03-04 அன்று மூலம் பரணிடப்பட்டது. 15 ஆகத்து 2015 அன்று பார்க்கப்பட்டது.
2. ↑  "Ramanathapuram Part 004" (PDF). p. 77. 2016-03-04 அன்று மூலம் (PDF) பரணிடப்பட்டது. 15 ஆகத்து 2015 அன்று பார்க்கப்பட்டது.
**கொழுமம் தாண்டேசுவரர் கோயில்** தமிழ்நாட்டில் கோயம்புத்தூர் மாவட்டத்தில் மேட்டுப்பாளையம் வட்டத்தில் உள்ள சிவன் கோயிலாகும்.

அமைவிடம்
--------

இக்கோயில் கோயம்புத்தூர் மாவட்டத்தில் கொழுமம் என்னுமிடத்தில், அமராவதி ஆற்றின் தென்கரையில், அமைந்துள்ளது. இவ்வூர் முன்னர் சங்கர ராமநல்லூர் என்றழைக்கப்பட்டது. குமண மன்னர் ஆட்சி செய்ததால் குமணன் நகர் எனவும், வணிகக்குழுக்கள் அதிகம் குழுமியிருந்த இடமாகக் காணப்பட்டதால் குழுமூர் எனவும் இவ்வூர் அழைக்கப்பட்டது.அது பின்னர் கொழுமம் என்றானதாகக் கூறுவர்.

இறைவன், இறைவி
-------------

இக்கோயிலின் மூலவராக தாண்டேசுவரர் உள்ளார். இவர் சோழீசுவரர் என்றும் அழைக்கப்படுகிறார். இறைவி பெரிய நாயகி ஆவார். வில்வம் இக்கோயிலின் தல மரமாகும். கோயிலின் தல தீர்த்தமாக அமராவதி உள்ளது. திருவாதிரை, ஆருத்ரா தரிசனம், ஆனி உத்திரம், மகாசிவராத்திரி பௌர்ணமி உள்ளிட்ட பல விழாக்கள் நடைபெறுகின்றன.

அமைப்பு
-------

சிதம்பரத்தில் உள்ளது போல நடராசர் ஆனந்தத் தாண்டவத்தில் இடது காலை தூக்கிய நிலையில் உள்ளார். அவர் சுமார் ஐந்தரை அடி உயரத்தில் காணப்படுகிறார். இந்த அமைப்பின் காரணமாக இத்தலம் தென் சிதம்பரம் என்றழைக்கப்படுகிறது. மூலவருக்கு இடது புறம் தனி சன்னதியில் இறைவி உள்ளார். அவருக்கு முன் ஜேஷ்டாதேவி, திருச்சுற்றில் சுந்தர விநாயகர், பால முருகன், அய்யப்பன், மகாவிஷ்ணு, பைரவர், துர்க்கை, நவக்கிரகங்கள், மேற்கு நோக்கிய நிலையில் சனீசுவரன், சந்திரன், ஞானசம்பந்தர், நாவுக்கரசர், சுந்தரர், மாணிக்கவாசகர் ஆகியோர் உள்ளனர். கல் மண்டபம் போன்று காணப்படுகின்ற கருவறையின் பின்புறம் அக்னீசுவரர் சன்னதி உள்ளது.

மேற்கோள்கள்
-----------

1. 1 2 3   அருள்மிகு தாண்டேஸ்வரர் திருக்கோயில், தினமலர் கோயில்கள்
**மிருத்தியுஞ்சய தோத்திரம்** என்னும் நூல் 16 ஆம் நூற்றாண்டில் தோன்றியது.   இது கவசத் தோத்திரங்களில் ஒன்று. சிவபெருமான் 'மிருத்தியுஞ்சயன்' எனப் போற்றப்படுகிறான். **காலனை வென்றவன்** என்பது இந்த வடமொழித் தொடரின் பொருள். 

எமனுடைய பாசத்திலிருந்து தன்னைக் காக்கும்படி வேண்டுவது இந்தத் தோத்திரப் பாடல்கள். அதிவீரராம பாண்டியர் இயற்றிய மாக புராணத்தில் மார்கண்டேயன் பிறப்பு உரைத்த அத்தியாயத்தில் எமன் தன்னைப் பிடிக்க வந்தபோது மார்க்கண்டேயன் சிவபெருமானைத் துதிப்பதாக 17 பாடல்கள் உள்ளன. இவற்றை **மிருத்தியுஞ்சய தோத்திரம்** என்னும் நூலாகப் பதிப்பித்துள்ளனர். அறுபதாண்டு நிறைவு, ருத்திராபிசேகம், சதாபிசேகம் முதலான நன்னாள்களில் இதனை ஓதிக் காப்பு அமைத்துக்கொள்வது வழக்கம்.

##### பாடல் - எடுத்துப்பாட்டு

முத்தொழிற்கும் முதற்பொருளதனை முக்குணத்திலும் மேலதாம்
தத்துவத்தின் விளக்கம் ஆகிய தற் பரத்தினை ஒருவனை
வித்தகக் கணநாதர் சூழ்வர வெற்பின் வாழ் தனி வெற்பினை
பத்தியின் தொழு வேளையோ, நமனார் முனிந்து எதிர் பகருமே?

இவற்றையும் காண்க
----------------

* மிருத்தியுஞ்சய மந்திரம்

##### அடிக்குறிப்பு

1. ↑  மு. அருணாசலம் (முதல் பதிப்பு 1977, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 54.
2. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 183.
3. ↑  பொருள் நோக்கில் சொற்பிரிப்பு செய்யப்பட்டுள்ளது
4. ↑  நமாமி சிரசா தேவம் கிந்தோ மிருத்யு:கரிஷயதி (சிவபெருமானைத் தலையால் வணங்குகிறோம். எமன் வந்து எம்மை என்ன செய்வான்) என்னும் வடமொழி மந்திரத்தின் தமிழாக்கம் இந்தப் பாடல்
தரண் தரண் மாவட்ட வரைபடம்
**தரண் தரண் மாவட்டம்** (Tarn Taran district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் **தரண் தரண் சாகிப்** ஆகும்.

மாவட்ட நிர்வாகம்
----------------

இம்மாவட்டம் தரண் தரண், பட்டி, காதூர் சாகிப் என மூன்று வருவாய் வட்டங்களையும்; தரண் தரண், பட்டி, காதூர் சாகிப்பு, சோலா சாகிப்பு, பிக்கிவிண்டு, கண்டிவிண்டு மற்றும் வல்தொகா என ஏழு ஊராட்சி ஒன்றியங்களைக் கொண்டது.

அரசியல்
-------

இம்மாவட்டம் தரண் தரண், பட்டி மற்றும் கேம்கரண் என மூன்று சட்டமன்றத் தொகுதிகளைக் கொண்டது.

மக்கள் தொகையியல்
----------------

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,119,627 ஆக உள்ளது. கிராமப்புறங்களில் 87.34% மக்களும்; நகரப்புறங்களில் மக்களும் 12.66% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 19.23% ஆக உயர்ந்துள்ளது. மக்கள் தொகையில் 589,369 ஆண்களும் மற்றும் 530,258 பெண்களும் உள்ளனர். பாலின விகிதம் ஆயிரம் ஆண்களுக்கு 900 பெண்கள் வீதம் உள்ளனர். 2,414 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 464 மக்கள் வாழ்கின்றனர். இம்மாவட்டத்தின் சராசரி படிப்பறிவு 67.81 % ஆகவும், ஆண்களின் படிப்பறிவு 73.24 % ஆகவும், பெண்களின் படிப்பறிவு 61.85 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 75,382 ஆக உள்ளது. 

### சமயம்

இம்மாவட்டத்தில் சீக்கிய சமய மக்கள் தொகை 1,044,903 (93.33 %) ஆகவும், இந்து சமயத்தவரின் மக்கள் தொகை 60,504 (5.40 %) ஆகவும்,  இசுலாமிய சமய மக்கள் தொகை 3,855 (0.34 %) ஆகவும், கிறித்தவ, பௌத்த, சமண சமய மக்கள் தொகை கணிசமாக உள்ளது.

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.

மேற்கோள்கள்
-----------

1. ↑  Tarn Taran District : Census 2011 data

வெளி இணைப்புகள்
---------------

* தரண் தரண் மாவட்ட இணையதளம்

| * பா
* உ
* தொ
தரண் தரண் மாவட்டம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
|  | அமிர்தசரஸ் மாவட்டம் |  |
|  |  |  |
| *பாகிஸ்தான்* | **தரண் தரண் மாவட்டம்** | கபூர்தலா மாவட்டம் |
|  |  |  |
|  | பெரோஸ்பூர் மாவட்டம் |  |

 |
|  |
| --- |
| F/A-18 just before breaking sound barrier
Although they may not look like it, most modern jet aircraft's shape is based on trying to keep close to the same cross-sectional area as that of a Sears-Haack body along their entire length.
Transonic flow patterns on an airfoil showing flow patterns at and above critical Mach number
Transonic flow patterns on F-16 fighter aircraft
Transonic flow patterns on F-16 fighter aircraft |

வானூர்தியியலில், **ஒலியொத்தவேகம்** (*Transonic speed*) என்பது ஒரு வானூர்தியினை ஒட்டிய பாய்ம ஓட்டம் ஒலியின் விரைவை விட சில இடங்களில் சற்று குறைவாகவும் சில இடங்களில் சற்றதிகமாகவும் இருக்கும் நிலையைக் குறிப்பதாகும், அதாவது மாக் 0.8 - 1.4 (600-900 mph). இது வானூர்தியின் வேகத்தை மட்டும் பொருத்ததல்ல, வானூர்தியின் அண்மைச்சூழலில் காற்றின் வெப்பநிலை மற்றும் அடர்த்தியையும் பொருத்ததாகும். பொதுவாக ஒலியொத்தவேகம் என்பது, மாறுநிலை மாக் எண்ணிற்கும் (- பாய்வின் விரைவு ஒரு சில குறிப்பிட்ட இடங்களில் மட்டும் மீயொலிவேகப் பாய்வாகவிருக்கும், மற்ற இடங்களில் குறையொலிவேகப் பாய்வாக இருக்கும்) வானூர்தியை ஒட்டிய மொத்த பாய்வும் மீயொலிவேகப் பாய்வாக மாறும் மாக் எண்ணிற்கும் இடையிலுள்ள பாய்வாகவும் குறிக்கப்படுகிறது.

நவீன, தாரைப் பொறி பொருத்திய வானூர்திகள் அனைத்தும் ஒலியொத்தவேகத்தில் செல்லுமாறு கட்டமைக்கப்படுகின்றன. ஒலியொத்தவேகத்தில் வானூர்தியின் வேகம் அதிகரிக்கும்போது, வானூர்தியின் இழுவை அதிக அளவு அதிகரிக்கிறது, ஆகையால் அவ்வேகங்களைத் தாண்டி செல்வதானால் இழுவையை ஈடுசெய்ய அதிக அளவு எரிபொருளை எரிக்க வேண்டி இருக்கும். அதிவேக வானூர்திகள் அனைத்திலும் அலை இழுவையைக் குறைப்பதற்கான முயற்சிகளைக் காணலாம்: முக்கியமாக வளைந்த இறக்கைகளின் பயன்பாடு, அதைத்தவிர்த்து முக்கியமான பயன்பாடு: விட்கோம்பு பரப்பு விதியின் விளைவாக குளவி-இடுப்பு வானுடல் கட்டமைப்புப் பயன்படுத்தப்படுகிறது.

ஒலியொத்த வேகங்களில் தீவிரமான நிலையின்மை ஏற்படக்கூடும். ஒலியின் வேகத்தில் அதிர்வலைகள் காற்றில் பயணிக்கும். காற்றில் ஒரு பொருள், இங்கு வானூர்தி, ஒலியின் வேகத்தில் செல்லும்போது அதிர்வலைகள் அனைத்தும் ஒன்றுகூடி வானூர்திமுன் ஒரு பெரிய அதிர்வலையாக உருவெடுக்கும். ஒரு வானூர்தி ஒலியொத்தவேகத்தைத் தாண்டி செல்லும்போது இத்தகைய பெரிய அதிர்வலைகளையும், வானூர்தியின் அண்மைச் சூழலில் காற்றின் விரைவு சில இடங்களில் மீயொலிவேகத்திலும் சில இடங்களில் குறையொலிவேகத்திலும் இருப்பதனால் உருவாகும் நிலையின்மையையும் திறம்பட சமாளிக்க வேண்டும்.

வானூர்திகள் மற்றும் உலங்கு வானூர்திகளின் சுற்றகத் தகட்டு நுனிகளிலும் ஒலியொத்தவேகப் பாய்வுகள் ஏற்படலாம். அவ்வாறு ஏற்பட்டால், அத்தகட்டுகளின் வெவ்வேறு பாகங்களில் அதிகளவிலான சுமை ஏற்பட்டு அப்பாகங்களின் முறிவுக்கும் அதன் விளைவாக பயங்கர விபத்துக்களுக்கும் காரணமாகலாம். இத்தகைய விளைவு சுற்றகத் தகட்டுகளின் அளவையும் உலங்கு வானூர்திகளின் முன்செல் வேகத்தையும் கட்டுப்படுத்துகிறது.

உசாத்துணைகள்
------------

* *Theory of Transonic Astrophysical Flows*. Sandip K. Chakrabarti, World Scientific Publishers, Singapore (1990)
**தரம்கோட்** *(Dharamkot)* இந்தியாவின் பஞ்சாப் மாநிலத்தில் உள்ள மோகா மாவட்டத்தில் உள்ள ஒரு நகராட்சி மன்றம் ஆகும். தரம்கோட்டின் தற்போதைய பஞ்சாப் மாநில சட்டப்பேரவை உறுப்பினராக யதேதார் தோட்டா சிங் யி இருக்கிறார். சிறீ குரு நானக் தேவ் தன்னுடைய பயணத்தில் அனைத்து இடங்களிலும் சுற்றிச்சென்றபோது தரம்கோட் வழியாகவும் சென்றதாகவும், அவர் இங்கு தங்கி ஓய்வெடுத்ததாகவும் கூறப்படுகிறது. மேலும், இங்கே இரயில் பாதைகளும் இருந்ததாகவும் கூறப்படுகிறது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி தரம்கோட் நகரின் மொத்த மக்கள் தொகை 15,399 ஆகும். இம்மக்கள் தொகையில் 33% பேர் ஆண்கள் மற்றும் 67% பேர் பெண்கள் ஆவர். தரம்கோட் நகரின் சராசரி கல்வியறிவு சதவீதம் 62% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 70% எண்ணிக்கையும் பெண்கள் 59% எண்ணிக்கையிலும் காணப்பட்டனர். மக்கள் தொகையில் 94% பேர் 66 வயதிற்கு உட்பட்டவர்களாக இருந்தனர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**காமக்கூர் சந்திரசேகரசுவாமி கோயில்** தமிழ்நாட்டில் திருவண்ணாமலை மாவட்டம், காமக்கூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சந்திரசேகரர், ்தாம்பிகை சன்னதிகளும், விநாயகர், முருகர், சகஸ்ரலிங்கம், நவக்கிரகம் சண்டிகேஸ்வரர் திரிபுரசுந்தரி, சக்ரபீடம் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. பங்குனி மாதம் பிரம்மோற்சவம் முக்கிய திருவிழாவாக நடைபெறுகிறது. மாசி மாதம் சிவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கணினியால் வடிவமைக்கப்பட்ட, கினியாப்பன்றியின், கணையக் கொழுமியச்சிதைப்பி (PLRP2)
**கொழுமியச்சிதைப்பி** (Lipase), கொழுப்புகளை (கொழுமியங்களை) உருவாக்கும் அல்லது சிதைக்கும் (நீராற்பகுத்தல்) பணிகளில் வினையூக்கம் செய்யும் நொதியமாகும். கொழுமியச்சிதைப்பிகள், மணமியச்சிதைப்பிகளின் உட்பிரிவுகளுள் ஒன்றாகும்.

பெரும்பாலான உயிரினங்களில் கொழுமியச்சிதைப்பிகள் உணவுக் கொழுமியங்களின் (உதாரணமாக, டிரைகிளிசரைடுகள், கொழுப்புகள், எண்ணெய்கள்) செரிமானம், பெயர்ச்சி மற்றும் பக்குவப்படுத்துதல் ஆகியப் பணிகளில் இன்றியமையாப் பங்கு வகிக்கின்றன. கொழுமியச்சிதைப்பிகளைக் குறிமுறைப்படுத்தும் மரபணுக்கள் சில தீநுண்மங்களிலும் (வைரசுகள்) காணப்படுகின்றது.

மேற்கோள்கள்
-----------

1. ↑  Svendsen A (2000). "Lipase protein engineering". *Biochim Biophys Acta* **1543** (2): 223–228. doi:10.1016/S0167-4838(00)00239-9. பப்மெட்:11150608.
2. ↑  Afonso C, Tulman E, Lu Z, Oma E, Kutish G, Rock D (1999). "The Genome of Melanoplus sanguinipes Entomopoxvirus". *J Virol* **73** (1): 533–52. பப்மெட்:9847359.
3. ↑  Girod A, Wobus C, Zádori Z, Ried M, Leike K, Tijssen P, Kleinschmidt J, Hallek M (2002). "The VP1 capsid protein of adeno-associated virus type 2 is carrying a phospholipase A2 domain required for virus infectivity". *J Gen Virol* **83** (Pt 5): 973–8. பப்மெட்:11961250.
பௌத்த மதம், திருமணம் (*Buddhist view of marriage*) என்பதை ஒரு மதச்சார்பற்ற விடயமாகக் கருதுகிறது. தங்கள் அரசுகளால் நிர்ணயிக்கப்பட்ட திருமணம் தொடர்பான குடியியல் சட்டங்களை பௌத்தர்கள் பின்பற்ற வேண்டுமென பௌத்த மதத்தில் எதிர்பார்க்கப்படுகிறது. பொதுவாகத் திருமணம் முடிந்தபிறகு பௌத்தர்கள், பௌத்தத் துறவிகளிடம் ஆசிர்வாதம் பெறுகின்றனர்.

வரலாறு
------

கௌதம புத்தர், திருமணத்திற்கு எதிராக எதுவும் கூறவில்லை. ஆனால் அதற்குப் பதிலாக திருமணத்தின் சில சிரமங்களைச் சுட்டிக்காட்டியுள்ளார். இதை தனது பராபவா சுத்தாவில் கூறியுள்ளார். ஒருவனுடைய வீழ்ச்சிக்குக் காரணம், அவன் மனைவியோடு இருப்பதல்ல; அவன் வேசியோடும் பல மனைவிகளோடும் இருப்பதும் இன்னொருவரின் மனைவியைத் தவறான எண்ணத்தோடு பார்த்தலும் தான் என்கிறார்.

பார்வை
------

புத்தர் மற்றும் அவரது சீடர்களின் சொற்பொழிவுகள் மற்றும் போதனைகளில் ஓரினச்சேர்க்கை கண்டனம் செய்யப்படவில்லை. திபெத் தலாய் லாமாவின் திபெத்திய பௌத்தம் உட்பட்ட அனைத்துப் பௌத்த பிரிவுகளிலும் கருணையும் அன்பும் வலியுறுத்தப்படுகிறது. 

தலாய்லாமா திருமணம் பற்றிக் கீழ்க்கண்டவாறு கூறுகிறார்:

> மேற்குலகில் பலர் திருமணம் செய்து கொள்வதை விட்டுவிட்டனர்; அதனை இன்னொரு மனிதனைப் புரிந்துகொள்ளும் வாய்ப்பு எனக் கருதுவதில்லை. திருமணத்தை எளிதில் பெறக்கூடிய, எளிதில் கைவிடக்கூடிய நவீன திருமணங்களை, சுதந்திரமான ஆனால் குறைவான மனநிறைவு கொண்டதாகக் கொள்ளலாம்.
> 
> 
> 

பவுத்த மதம் திருமணத்தை ஊக்கப்படுத்தவோ, தடுக்கவோ இல்லை; ஆனால் சில வழிகாட்டுதல்களை அளிக்கிறது. பவுத்த அடிப்படைச் சட்டமான பன்காசிலா பாலியல் தவறான நடத்தையைக் கண்டிக்கிறது. மேலும் திக்கா நிகாயா நூலில் ஒருவனுக்கு ஒருத்தி என்பதை ஆதரிக்கிறது.

விவாகரத்து
----------

புத்த மதத்தில் திருமணம் மதம் சார்ந்தது அல்ல. எனவே விவாகரத்தும் தடை செய்யப்படவில்லை. தம்மானந்தர் என்பவர், உண்மையாகவே கணவன் மனைவி சேர்ந்து வாழ முடியாது; அவ்வாறு வாழ்வது பொறாமைக்கும் வெறுப்புக்கும் வழிவகுக்குமெனில் அவர்கள் தனியாகப் பிரிந்து வாழ அனுமதிக்க வேண்டும் என்கிறார்.

மேற்கோள்கள்
-----------

1. ↑  "Personal Ceremonies: Marriage / Funeral Rites". Buddhanet.net. 2012-06-06 அன்று பார்க்கப்பட்டது.
2. 1 2  "A Basic Buddhism Guide: Buddhist Ethics". Buddhanet.net. 2012-06-06 அன்று பார்க்கப்பட்டது.
3. ↑  "HH Dalai Lama". Khandro.net. 2012-06-06 அன்று பார்க்கப்பட்டது.
4. ↑  "Buddhist view on marriage". Purifymind.com. 2012-06-06 அன்று பார்க்கப்பட்டது.
5. ↑  "Buddhist practices". Londonbuddhistvihara.org. 2019-10-27 அன்று மூலம் பரணிடப்பட்டது. 2012-06-06 அன்று பார்க்கப்பட்டது.
6. ↑  "Sigalovada Sutta". Accesstoinsight.org. 2012-03-24. 2012-06-06 அன்று பார்க்கப்பட்டது.
7. ↑  "A Happy Married Life: A Buddhist Perspective". Accesstoinsight.org. 2012-06-06 அன்று பார்க்கப்பட்டது.

வெளி இணைப்புகள்
---------------

* Marriage articles at the Access to Insight site
* Weddings and Theravada Buddhism பரணிடப்பட்டது 2006-05-27 at the வந்தவழி இயந்திரம்
* A Zen Buddhist perspective on same-sex marriage பரணிடப்பட்டது 2008-11-08 at the வந்தவழி இயந்திரம்
* Lengthy review of Buddhist views on married life in relation to the western world.
புவனேசுவரத்தில் பழங்குடி விழாவில் ஓர் ஒலியா காட்சிப்படுத்தப்பட்டது
**ஒலியா** (*Olia*) என்பது வைக்கோல் அல்லது மூங்கிலால் கட்டமைக்கப்படும் ஒரு மூடிய பாத்திரமாகும்.  பாரம்பரியமாக இது அரிசி மற்றும் பிற தானியங்களை சேமிக்க பயன்படுகிறது.  ஒடிசா மற்றும் இந்தியாவின் பிற மாநிலங்களின் பல்வேறு பழங்குடிப் பகுதிகளில் இப்பாத்திரம் பயன்படுத்தப்படுகிறது.

தயாரிப்பு
---------

கர்நாடகத்தில் வைக்கோலாலால் பிண்ணப்பட்ட ஓர் ஒலியா
முதலில் வைக்கோலால் கயிறுகள் பிண்ணப்படுகின்றன. இக்கயிறுகள் மோரா என்று அழைக்கப்படும் விதமாக வட்ட வடிவத்தில் இருப்பது போல இறுக்கப்படுகின்றன. ஒரு மோராவை மற்றொரு மோராவுக்கு மேல் அடுக்கி பலமோராக்கள் சேர்க்கப்பட்டு இந்த வட்ட வடிவ பாத்திரம் உருவாக்கப்படுகிறது.

மேற்கோள்கள்
-----------

1. ↑   *Rainfed Rice: A Sourcebook of Best Practices and Strategies in Eastern India*. Int. Rice Res. Inst.. 2000. பக். 28–. பன்னாட்டுத் தரப்புத்தக எண்:978-81-86789-02-5. .
2. ↑  Dasapalla (India : State) (1962). *Report on the survey and settlement of Dasapalla Feudatory State during the years, 1917-1921*. Printed at Sarada Press. .
3. ↑  Orissa (India) (1966). *Orissa District Gazetteers: Cuttack*. Superintendent, Orissa Government Press. .
4. ↑   *Orissa Review*. Home Department, Government of Orissa. 1977. .
5. ↑  Orissa (India). Harijan & Tribal Welfare Dept (1990). *Tribes of Orissa*. Harijan and Tribal Welfare Department, Government Of Orissa. .
**ஆர்க்டிக் முயல்** (*Lepus arcticus*) அல்லது துருவ முயல் என்பது துருவப்பகுதிகளுக்கு ஏற்ப தகவமைத்துக்கொண்ட ஒரு முயல் இனம். இது ஆர்க்டிக் பனிப்பகுதியில் வாழ்வதற்கேற்ப அடர்ந்த மயிர்க்கற்றைகளைக் கொண்டுள்ளது. மேலும் இவை கதகதப்பாக இருக்க தரைப்பகுதியில் பனிக்கு அடியில் துளைகள் அமைத்து வாழ்கின்றன. இவை நீளமான காதுகளைக் கொண்டிருக்கின்றன. இவற்றால் மணிக்கு 40 மைல் தொலைவு வரை ஓட இயலும். ஆர்க்டிக் ஓநாய்களே இவற்றின் முதன்மையான இரைகொல்லியாகும்.

இம்முயல்கள் கனடா, அலாஸ்காவின் வடகோடிப்பகுதிகள், கிரீன்லாந்தின் துந்தராப் பகுதிகளில் காணப்படுகின்றன. ஆர்க்டிக் முயல் 22 முதல் 28 அங்குல நீளமும் 4 முதல் 5.5 கிலோ எடையும் இருக்கும். தாவரங்களும் இலைகள், புற்களுமே இவற்றின் உணவு.

பண்புகள்
--------

லகோமார்பா வரிசையில் உள்ள பெரிய விலங்குகளுள் ஆர்க்டிக் முயலும் ஒன்று. வால் நீங்கலாக இவை சராசரியாக 43 முதல் 70 செ.மீ நீளம் வரை இருக்கும். உடல் எடை 2.5 கிலோ முதல் 5.5 கிலோ வரை இருக்கும். எனினும் 7 கிலோ உள்ள பெரிய முயல்களும் உள்ளன.

பெண் முயல்கள் எட்டு குட்டிகளை வரை ஈனும். குட்டிகள் தாமாக உணவு தேடி வாழக் கூடிய நிலை வரும் வரை தாயை அண்டியே பிழைக்கின்றன.

ஆர்க்டிக் முயல்களின் வாழ்நாள் குறித்த தகவல்கள் அதிகளவு இல்லையெனினும் அவற்றின் இயலிடத்தில் மூன்று முதல் ஐந்து ஆண்டுகள் வரை வாழக்கூடும் என்று அறியப்படுகிறது.

மேற்கோள்கள்
-----------

1. ↑  Hoffman, R.S.; Smith, A.T. (2005). "Order Lagomorpha". in Wilson, D.E.; Reeder, D.M. *Mammal Species of the World: A Taxonomic and Geographic Reference* (3rd ). Johns Hopkins University Press. பக். 195–196. பன்னாட்டுத் தரப்புத்தக எண்:978-0-8018-8221-0. இணையக் கணினி நூலக மையம்:62265494. .
2. ↑  Lagomorph Specialist Group (1996). *Lepus arcticus*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 2006-05-06. Database entry includes a brief justification of why this species is of least concern
3. ↑  Burnie D and Wilson DE (Eds.), *Animal: The Definitive Visual Guide to the World's Wildlife*. DK Adult (2005), ISBN 0789477645
4. ↑  "The Arctic Hare". Canadian Museum of Nature. 2015-09-14 அன்று மூலம் பரணிடப்பட்டது. 2010-07-26 அன்று பார்க்கப்பட்டது.
**ஒலியியல் சிதறல்** *(Acoustic dispersion)* என்பது ஒரு பொருளின் வழியாக ஒலி செல்லும்போது அதன் உட்கூறுகளாக உள்ள அதிர்வெண்களைப் பிரிக்கும் ஓர் ஒலி அலை நிகழ்வு ஆகும். ஒலி அலையினுடைய கட்டத் திசைவேகமானது  அதிர்வெண்ணின் செயல்பாடாகக் கருதப்படுகிறது. எனவே, கதிர்வீச்சு அலைகள் ஒரு குறிப்பிட்ட ஊடகம் வழியாக கடந்து செல்லும் போது பிரிக்கப்படும் உட்கூறு அலைவரிசைகளின் கட்டத் திசை வேக மாற்றங்களின் விகிதத்தைக் கொண்டு அளவிடப்படுகிறது .

ஒலியியல் சிதறலை தீர்மானிக்க பரவலாக பயன்படுத்தப்படுவது அகலக்கற்றை பரிமாற்றம் எனப்படும் முறையாகும். இந்த நுட்பமானது முதலில் 1978 ஆம் ஆண்டில் அறிமுகப்படுத்தப்பட்டு, இதே ஆண்டில் உலோகங்களில் ஒலியியல் சிதறல் பற்றிய ஆய்வுகளும் மேற் கொள்ளப்பட்டன. 1986 இல் இப்பாக்சி பிசின்களிலும், 1993 இல் காகிதப் பொருட்களிலும், 1998 இல் மீயொலி மாறுபாடு முகவர்களிலும் தீவிரமாக ஆராயப்பட்டன. 1990 மற்றும் 1993 ஆம் ஆண்டுகளில் ஒலியியல் அலைகளுக்கும் கிரமர்கள்-கிரோனிக் உறவை இம்முறை உறுதி செய்கிறது .

இம்முறையினைப் பயன்படுத்துவதற்கு ஒலியியல் சிதைவுக்கான அளவீடுகள் அவசியமாகின்றன. இவற்றைப் பெறுவதற்காக ஒரு அடையாளத் திசைவேகத்தின் அளவீடுகள் தேவை. பொதுவாக இதற்காக தண்ணீரில் ஒலியின் திசைவேகம் அடையாளத் திசைவேகமாக எடுத்துக் கொள்ளப்படுகிறது. மாதிரியின் தடிமன் மற்றும் இரண்டு பரிமாற்ற மீயொலித் துடிப்புகளின் கட்ட நிறமாலை ஆகியவை நிர்ணயிக்கின்றன

மேற்கோள்கள்
-----------

1. ↑  
"Acoustic dispersion". McGraw-Hill Dictionary of Scientific and Technical Terms, 6th edition. 2010 [2003]. 2010-02-11 அன்று பார்க்கப்பட்டது. External link in `|publisher=` (உதவி)
2. 1 2 3  He, Ping (February 2000). "Measurement of acoustic dispersion using both transmitted and reflected pulses". *Journal of the Acoustical Society of America* **107** (2): 801–807. doi:10.1121/1.428263. பப்மெட்:10687689. Bibcode: 2000ASAJ..107..801H.. பார்த்த நாள்: 2009-02-11.
.
இந்தப் பெயர் எசுப்பானிய பெயர் வைக்கும் முறைமையைப் பயன்படுத்துகின்றது; முதல் அல்லது தந்தைவழி குடும்பப் பெயர் *வலென்சியா* இரண்டாவது அல்லது தாய்வழி குடும்பப் பெயர் *இலாசுத்ரா* ஆகும்.
**என்னர் ரெம்பெர்டோ வலென்சியா இலாசுத்ரா** (*Enner Remberto Valencia Lastra*, ஏப்ரல் 11, 1989) எக்குவடோரைச் சேர்ந்த காற்பந்தாட்ட வீரர் ஆவார். இவர் தற்போது எக்குவடோர் தேசிய அணியில் பக்கவாட்டு முன்னணி வீரராக (தாக்குபவராக) விளையாடி வருகிறார். *லிகா எம் எக்சு* கூட்டிணைவில் *பச்சுகா காற்பந்துக் கழகத்திற்காக* ஆடி வருகிறார்.

பன்னாட்டு விளையாட்டு
--------------------

என்னர் தமது தேசிய அணிக்காக பெப்ரவரி 12, 2012இல் ஹொண்டுராசிற்கு எதிரான நட்புறவு ஆட்டத்தில் முதன்முதலாக ஆடினார்.

*கிறிஸ்டியன் பெனிடெசின்* அகால மரணத்தை அடுத்து, பக்கவாட்டு முன்னணி வீரராக ஆடிவந்த என்னரை எக்குவடோரின் பயிற்றுனர் *ரீனால்டோ ரூடா* தாக்கும் முன்னணி வீரராகப் பயன்படுத்தலானார்.

2014 உலகக்கோப்பையில் சுவிட்சர்லாந்துடனான தங்கள் முதல் ஆட்டத்தில் எக்குவடோர் 2-1 என்ற கணக்கில் தோற்றது; இந்த ஆட்டத்தில் எக்குவடோரின் ஒரே கோலை தலையால் முட்டி என்னர் அடித்தார். இந்தப் போட்டியின் அடுத்த ஆட்டத்தில் எக்குவடோர் ஹொண்டுராசை 2-1 கணக்கில் வென்றது; இந்த ஆட்டத்தில் 34வது நிமிடத்திலும் 66வது நிமிடத்திலும் கோலடித்து வெற்றி பெற உதவினார்.

மேற்சான்றுகள்
-------------

1. ↑
2. ↑  "Switzerland sink Ecuador in nick of time as Haris Seferovic secures justice". *Guardian*. 15 June 2014.. பார்த்த நாள்: 17 June 2014.

வெளி இணைப்புகள்
---------------

*
**பார்பதி குமார் கோசுவாமி** (*Parbati Kumar Goswami*)(பிறப்பு: ஜனவரி 1, 1913-1992) என்பவர் இந்திய நீதிபதி, அசாம் மற்றும் நாகாலாந்தின் ஆளுநர் மற்றும் இந்திய உச்ச நீதிமன்றத்தின் முன்னாள் நீதிபதி ஆவார். இவர் இந்தியாவின் உச்ச நீதிமன்றத்தில் முதல் அசாமிய நீதிபதி ஆவார்.

ஆரம்ப கால வாழ்க்கை
------------------

கோசுவாமி 1913-ல் பிரித்தானிய இந்தியாவின் அசாமில் பிறந்தார். இவரது தந்தை பாம்தேப் கோசுவாமி மற்றும் தாய் ஜோகதா தேவி ஆவர். இவர் சிவசாகரில் உள்ள ஆங்கிலப் பள்ளியில் பயின்றார். காட்டன் கல்லூரியில் முதல் வகுப்பிலும், குணபிரம் பரூவா வெள்ளிப் பதக்கத்துடன் இளங்கலையில் தேர்ச்சி பெற்றார். குவகாத்தியில் உள்ள ஏர்லே சட்டக் கல்லூரியில் இளநிலைச் சட்டப்படிப்பினை முடித்தார்.

பணி
---

கோசுவாமி முதலில் 1938-ல் திப்ருகாரில் வழக்கறிஞர் பயிற்சியைத் தொடங்கினார். பின்னர் 1943-ல் கல்கத்தா உயர் நீதிமன்றத்தில் பணியினைத் தொடர்ந்தார். 1947 முதல் 1949 வரை அரசு வழக்கறிஞராகப் பணியாற்றினார். இவர் 1953-ல் உச்ச நீதிமன்றத்தின் மூத்த வழக்கறிஞராக நியமிக்கப்பட்டார். அசாம் மாநில சட்ட ஆணையத்தின் உறுப்பினராகவும் இருந்தார். 1967-ல் கோசுவாமி அசாம் நாகாலாந்து உயர் நீதிமன்றத்தின் நீதிபதியாக நியமிக்கப்பட்டார். பின்னர் அதே நீதிமன்றத்தின் தலைமை நீதிபதி ஆனார். திசம்பர் 1970 முதல் சனவரி 1971 வரை இவர் அசாம் மற்றும் நாகாலாந்து கவர்னராகப் பொறுப்பேற்றார். இவர் ஜெனீவாவில் உள்ள நீதிபதிகளின் உலக சங்கத்தின் உறுப்பினராகவும் இருந்தார். அக்டோபர் 10, 1973 அன்று நீதிபதி கோசுவாமி, இந்திய உச்ச நீதிமன்ற நீதிபதியாகப் பதவி உயர்த்தப்பட்டு திசம்பர் 31, 1977 வரை பணியாற்றி ஓய்வு பெற்றார்.

மேற்கோள்கள்
-----------

1. ↑  "Dibrugarh exults over new CJI". *Assam Tribune*. 4 October 2018.
2. ↑  "First Assamese Justice in Supreme Court of India?". 9 November 2018 அன்று பார்க்கப்பட்டது.
3. 1 2  "Former Judges". 2018-11-09 அன்று மூலம் பரணிடப்பட்டது. 9 November 2018 அன்று பார்க்கப்பட்டது.
4. ↑  "Judges Profile". 9 November 2018 அன்று பார்க்கப்பட்டது.
***ஒலிம்பிக் விளையாட்டரங்கம்*** (*Olympic Stadium*) ஒலிம்பிக் போட்டிகள் நடக்கும் முதன்மை விளையாட்டரங்கத்திற்கு வழங்கப்படும் பொதுவான பெயராகும். ஒலிம்பிக் விளையாட்டரங்கத்தில் துவக்க விழாவும் நிறைவு விழாவும் நடைபெறும். பெரும்பாலான ஒலிம்பிக் விளையாட்டரங்கங்கள் தங்கள் பெயரில் *ஒலிம்பிக் விளையாட்டரங்கம்* என்பதைக் கொண்டிருக்கும் எனினும் விதி விலக்குகள் உள்ளன. 

ஒலிம்பிக் விளையாட்டரங்கம் ஒலிம்பிக் விளையாட்டுக்களை நடத்தும் பல்துறை அரங்கமாகவும் வரையறுக்கப்படுகின்றது.

கோடைக்கால ஒலிம்பிக் விளையாட்டுக்களின்போது, தடகள விளையாட்டுப் போட்டிகள் வழமையாக ஒலிம்பிக் விளையாட்டரங்கத்தில் நடத்தப்படுகின்றது. 1900, 2016 கோடை ஒலிம்பிக் போட்டிகளும் 2010, 2018 இளையோர் ஒலிம்பிக் விளையாட்டுக்களும் இதற்கு விதிவிலக்காக உள்ளன. 

துவக்க கால குளிர்கால ஒலிம்பிக் போட்டிகளில் சறுக்கணி சறுக்குப் போட்டிகளுக்கு முதன்மை வழங்கப்பட்டது. இவை நடத்தப்படும் அரங்கங்களே ஒலிம்பிக் விளையாட்டரங்கங்களாக அறிவிக்கப்பட்டன. வழமையாக இங்கு துவக்க விழாவும் நிறைவு விழாவும் நடைபெறும்.

பல விளையாட்டரங்கங்கள் ஒன்றுக்கும் மேற்பட்ட ஒலிம்பிக்குகளில் பயன்படுத்தப்பட்டுள்ளன. இவை ஒலிம்பிக்கை ஒன்றுக்கு மேற்பட்டு நடத்திய நகரங்களில் உள்ளன.

மேற்சான்றுகள்
-------------

1. ↑  *ஒலிம்பிக் விளையாட்டரங்கம்* பரணிடப்பட்டது 2014-03-13 at the வந்தவழி இயந்திரம். Big Olympic Encyclopedia. Moscow 2006.

வெளி இணைப்புகள்
---------------

* Olympic Past & Future Stadiums - BALLPARKS.com
* Summer Olympic Stadiums (Stadia) 1896 - (2020) on Google Maps (select "Sat View")
NAVTEX ரிசீவரின் தோற்றம்
**நவ்டெக்ஸ்** (*Navtex*) என்பது *நேவிகேஷனல் டெலக்ஸ்* என்பதன் சுருக்கம் ஆகும். இக்கருவி இந்திய மீனவர்களின் நலனைக் கருத்தில் கொண்டு இந்திய அரசின் கப்பல் போக்குவரத்து அமைச்சகம், மீனவர்களுக்கு பிப்ரவரி 2013 முதல் இக்கருவியை வழங்க முடிவு செய்யப்பட்டுள்ளது.

நோக்கம்
-------

தமிழகத்தில் 13 கடலோர மாவட்டங்கள் உள்ளன. இப்பகுதியில் 15 ஆயிரம் விசைப்படகுகளும், 25 ஆயிரம் பைபர் படகுகளும், நுாற்றுக்கணக்கான கட்டுமரங்கள் கொண்டும் 50 லட்சம் பேர் மீன் பிடிக்கின்றனர். தமிழக கடல் எல்லை மட்டும் திருவள்ளூர் மாவட்டம், ஆரம்பாக்கம் துவங்கி, கன்னியாகுமரி மாவட்டம் நீரோடி வரையிலும் 1,078 கி.மீ தூரம் கொண்டு அமைந்துள்ளது. இப்பகுதில் மீன் பிடிக்க செல்லும் மீனவர்கள் இயற்கை சீற்றங்களினாலும், இலங்கை கடல்படையினரிடமும் சிக்கி நாள்தோறும் அவதிப்படும் செய்திகள் நடக்கிறது. இக்கருவியின் உதவியால் மீனவர்கள் எல்லை தாண்டிச் செல்லாமலும், இலங்கை ராணுவத்திடம் சிக்காமலும் இருக்க உதவும்.

செயல்பாடு
---------

ஒரு நாட்டின் கடல் எல்லையானது 12 கடல் மைல்கள் (கடல் மைல் 1.85 கி.மீட்டர்) என வரைமுறை செய்யப்பட்டுள்ளது. இதனால் படகானது 12 கடல் மைல் கடந்தாலே இக்கருவி 'பீப்' ஒலியை எழுப்பி, மீனவர்களுக்கு எச்சரிக்கை செய்யும். இதன் துணையால் விசைப் படகுகளில், ஆழ்கடலில் மீன்பிடிக்க செல்பவர்கள் எச்சரிக்கையாக இருக்க முடியும்.

நகரத்தில் உள்ளவர்களின் ஜி.பி.எஸ் பெறுதல் அமைப்பு ("ஜிபிஎஸ் ஊடுருவும் முறை ") கடல் சார் பயன்பாட்டு முறைகளில் பயன்படுத்தப்படுகிறது

வகைகள்
------

ஊடுருவல் உபகரணங்கள்
கடல் தொடர்பு
தந்தி அனுப்பும் கலை

மேற்கோள்
--------

1. ↑
2. ↑
3. ↑  "காப்பகப்படுத்தப்பட்ட நகல்". 2013-12-06 அன்று மூலம் பரணிடப்பட்டது. 2013-11-25 அன்று பார்க்கப்பட்டது.
**என்யோ (Enyo)** என்பவர் பாரம்பரிய கிரேக்கம் புராணங்களில் ஒரு போர் தெய்வமாகக் கருதப்படுகிறார். இவர் அடிக்கடி போர் கடவுளான ஏரெசுடன் தொடர்புடையவர் ஆவார்.

விளக்கம்
--------

குயின்டஸ் சுமிர்னாயசு என்பவாரால் இவர் "போரின் சகோதரி" என்று அழைக்கப்படுகிறார்.  இது சச்சரவு மற்றும் சச்சரவின் உருவகமான போர் கடவுளான ஏரெசுடன் ஒத்திருக்கிறது. குறிப்பாக, ஓமர், இவை இரண்டும் ஒரே தெய்வம் போன்றே குறிப்பிடுகிறார். சில புராணங்களில் இவர் யுத்தக் கடவுளான என்யாலியசின் தாயாகவும் அடையாளம் காணப்படுகிறார்,  இந்த புராணங்களில், ஏரெசு தந்தையாகக் குறிக்கப்படுகிறார். இருப்பினும், ஆண்பால் பெயர் என்யாலியசு அல்லது என்யாலியோசு என்பதும் ஏரெசின் தலைப்பாகப் பயன்படுத்தப்பட்டிருக்கலாம். 

போரின் தெய்வமாக, நகரங்களின் அழிவைத் திட்டமிடுவதற்கு என்யோவே பொறுப்பாவார். பெரும்பாலும் ஏரெசுடன் அடிக்கடி போரில் ஈடுபடுகிறார்.  இவர் "போரில் உச்சம்" என்று சித்தரிக்கப்படுகிறார்.  திராய் வீழ்ச்சியின் போது, எரியோ ("சண்டை"), போபோஸ் ("பயம்"), மற்றும் தீமோஸ் ("அச்சம்") ஆகியோருக்கு போரில் பயங்கரத்தை ஏற்படுத்தினார். பிந்தையவர்கள் ஏரிசின் மகன்கள் ஆவர்.  என்யோ, ஏரெசு மற்றும் ஏரெசின் இரண்டு மகன்கள் அகியோர் அக்கீலியஸின் கேடயத்தில் சித்தரிக்கப்பட்டுள்ளனர். 

தீப்சுக்கு எதிரான ஏழு போரிலும், இந்தியர்களுடனான டயோனிசசின் போரிலும் என்யோ ஈடுபட்டிருந்தார்.  என்யோ போரில் மிகவும் மகிழ்ச்சியடைந்தார். ஆனால், ஜீயஸ் மற்றும் டைபன் என்ற அசுரனுக்கு இடையிலான ஆதவளிக்க இவர் மறுத்துவிட்டார்: ரோமானியர்கள் என்யோவை பெலோனாவுடன் அடையாளம் காண்கின்றனர். அனதோலியன் தெய்வமான மாவுடனும் இவளுக்கு ஒற்றுமைகள் உள்ளன 

தீபசு மற்றும் ஆர்க்கோமெனோசில், ஜீயஸ், டிமிடிர், அதீனா மற்றும் என்யோ ஆகியோரின் நினைவாக கொண்டாடப்பட்ட ஹோமோலியா என்ற திருவிழா, ஹோமோலோயசின் குடும்பப் பெயரை ஹோமோலோசிடமிருந்து என்யோவின் பாதிரியாராகப் பெற்றதாகக் கூறப்படுகிறது.  பிராக்சிதெல்சின் மகன்களால் செய்யப்பட்ட என்யோ சிலை ஏதென்ஸில் உள்ள ஏரசு கோவிலில் அரயோப்பாகு மேடையில் இருந்தது.. 

எசியோடின் தியோகனியில் (270–273), என்யோ கிரேவர்களில் ஒருவரின் பெயராகவும் இருந்தார். மூன்று சகோதரிகள் ஒரு கண் மற்றும் ஒரு பல் ஆகியவற்றை அவர்களுக்குள் பகிர்ந்து கொண்டனர்; மற்ற சகோதரிகள் டீனோ ("அச்சம்") மற்றும் பெம்பிரெடோ ("அலாரம்").

குறிப்புகள்
-----------

1. ↑  Quintus Smyrnaeus, *Fall of Troy*, 8.424.
2. ↑  Eustathius on ஓமர் 944
3. ↑  Homer, *இலியட்* 5. 333, 592
4. ↑  Pausanias, *Description of Greece* 4. 30. 5
5. ↑  Quintus Smyrnaeus, *Fall of Troy*
6. ↑  Statius, *Thebaid*, nonnus, *Dionysiaca*
7. ↑  Suidas s. v.; compare Müller, *Orchomen*, p.229, 2nd edit. (cited by Schmitz)
8. ↑  Pausanias , *Description of Greece*, I. 8. § 5. (cited by Schmitz)
9. ↑  Harris, Stephen L. and Gloria Platzner. *Classical Mythology: Images and Insights* (3rd edition). California State University, Sacramento. Mayfield Publishing Company. 2000, 1998, 1995, pp. 273–274, 1039.

மேற்குறிப்புகள்
---------------

* This article incorporates text from a publication now in the பொது உரிமைப் பரப்பு: Leonhard Schmitz (1870). "Enyo". *Dictionary of Greek and Roman Biography and Mythology*.
* Quintus Smyrnaeus, *Quintus Smyrnaeus: The Fall of Troy*, Translator: A.S. Way; Harvard University Press, Cambridge MA, 1913. Internet Archive
* William Smith (lexicographer)|; '[Dictionary of Greek and Roman Biography and Mythology*, London (1873). "Enyo"*
புல்லாங்குழல் இசைக்கும் காஜி நஸ்ருல் இஸ்லாம், 1926, சிட்டகொங்
**நசுருல் கீத்தி** (*Nazrul Geeti*, வங்காள மொழி: নজরুল গীতি) அல்லது **நசுருல் சங்கீதம்** (*Nazrul Sangeet*, வங்காள மொழி: নজরুল সঙ্গীত, நேரடி மொழிபெயர்ப்பு: "நசுருலின் இசை"), இந்திய விடுதலை இயக்க வீரரும் வங்காளக் கவிஞரும் வங்காள தேசத்தின் தேசியக் கவிஞருமான காஜி நஸ்ருல் இஸ்லாம் இயற்றிய பாடல்களின் தொகுப்பாகும். இத்தொகுப்பில் புரட்சிகர கருக்களைத் தவிர மெய்யியல், சமய, காதல் கருவுள்ள பாடல்களும் இடம்பெற்றுள்ளன. நசுருல் ஏறக்குறைய 4,000 பாடல்கள் (இசைத்தட்டுகளுக்கானவை உட்பட), இயற்றியுளார். இந்தப் பாடல்கள் இந்தியாவிலும் வங்காளதேசத்திலும் மிகப் பரவலான வரவேற்பைப் பெற்றுள்ளன.

நசுருல் இசுலாமின் இசைப் பாணி
----------------------------

### புரட்சிகர பரவலிசை

காசி நசுருல் இசுலாமின் பரவலிசையும் பாட்டுக்களும் இந்திய விடுதலை இயக்கத்தின் போதும் வங்காளதேச விடுதலைப் போரின்போதும் பரவலாக பயன்படுத்தப் பட்டுள்ளன. மனவெழுச்சியைத் தூண்டும் விதமாக அமைந்துள்ள இப்பாடல்கள் புரட்கர கருத்துக்களை மக்களிடையே எடுத்துச் செல்ல பெரிதும் பயன்பட்டன. இப்பாடல் வரிகள் பழமையை எதிர்த்தும் சமயம் மற்றும் மெய்யியலின் விளிம்பில் மனித வாழ்வு குறித்தனவாகவும் உள்ளன. நசுருலின் பரவலிசையில் வெளிப்படுத்தலுக்கு முழுமையான சுதந்திரம் தரப்படுவதாக குற்றம் சாட்டப்படுகிறது. இருப்பினும் இதன் உட்தன்மையை உணர்ந்தவர்களால் பயமின்மைக்காகவும் நேர்மைக்காகவும் இவரது இசைப்பாணி வரவேற்கப்படுகிறது.

### சியாமா சங்கீதம்

சியாமா சங்கீதம் உருவாக நசுருல் மிகவும் பயனுள்ள பங்களிப்புகளை செய்துள்ளார். இசுலாமிய, இந்து மரபுகளையும் பண்பாட்டையும் நன்கறிந்த நசுருல் முஸ்லிம்களுக்கும் இந்துக்களுக்குமிடையே ஒற்றுமைக்கு வழிகோலினார். 

### கசல்

மரபுவழி பெர்சிய கசல் வடிவத்தில் தேர்ச்சி பெற்ற நசுருல் 1927-28களில் அவ்வடிவத்தில் வங்காளமொழிக் கசல்களை இயற்றினார். இதன் மூலம் வங்காள இசையின் பாரம்பரியத்தை பரவலான இசுலாமியரிடம் எடுத்துச் சென்றார்.

மேற்சான்றுகள்
-------------

1. ↑  "Nazrul: The ever-shining beacon". *The Daily Star*. 31 August 2013.. பார்த்த நாள்: 26 December 2013.
2. ↑  Qazi Motahar Hossain (2000). "Nazrul Islam, the Singer and Writer of Songs". in Mohammad Nurul Huda. *Nazrul: An Evaluation*. டாக்கா: Nazrul Institute. பக். 55. பன்னாட்டுத் தரப்புத்தக எண்:984-555-167-X.
**அமர்பூர்** *(Amarpur)* என்பது இந்தியாவின் பீகார் மாநிலம் பாங்கா மாவட்டத்திலுள்ள ஒரு குறிப்பிடத்தக்க நகரம் ஆகும்.

மக்கள் தொகையியல்
----------------

2001 ஆம் ஆண்டின் இந்திய மக்கள் தொகைக் கணக்கெடுப்பின்படி  அமர்பூர் நகரின் மக்கள்தொகை 20,930 நபர்கள் ஆகும். இம்மக்கள்தொகையில் 52% நபர்கள் ஆண்கள் மற்றும் 48% நபர்கள் பெண்களாவர். இந்நகரின் எழுத்தறிவு சதவீதம் 42% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது குறைவாகும். எழுத்தறிவு பெற்றவர்களில் 61% நபர்கள் ஆண்கள் மற்றும் 39% நபர்கள் பெண்களாவர். மக்கள் தொகையில் 18% நபர்கள் 6 வயதுக்கு கீழ் உள்ளவர்களாகும். நான்கு தேசியமயமாக்கப்பட்ட வங்கிகளும் ஒரு சிறிய சந்தையும் இங்கு உள்ளன. இந்நகரில் வாழும் மக்களில் பெரும்பாலானவர்கள் வேளாண்மைத் தொழிலில் ஈடுபட்டுள்ளனர் .

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
2. ↑  "Amarpur Banka Pin Code". citypincode.in. 2014-03-23 அன்று மூலம் பரணிடப்பட்டது. 2014-03-23 அன்று பார்க்கப்பட்டது.
**தமிழ் ஐக்கூ முதல் உலக மாநாடு** (*Tamil Haiku First World Conferences*) இந்தியாவின் தமிழ்நாட்டில் திருச்சி தமிழ்ச் சங்கக் கட்டிடத்தில் 2022 ஆம் ஆண்டு சூலை மாதம் 17 ஆம் தேதியன்று நடைபெற்றது. மாநாட்டை தூண்டில் - இனிய நந்தவனம் - தமிழ் கவிதையாளர்கள் இயக்கம் ஆகியவை இணைந்து நடத்தின. கல்வியாளர் செளமா இராசரத்தினம் தொடங்கி வைத்தார். ஒன்பது அமர்வுகளாக நிகழ்வு திட்டமிடப்பட்டிருந்தது. தமிழகம், இந்தியாவின் பிற மாநிலங்கள் மற்றும் வெளிநாடுகளிலிருந்தும் 150 எண்ணிக்கைக்கும் மேற்பட்ட ஐக்கூ கவிஞர்கள், ஆர்வலர்கள் பங்கேற்றனர். ஐக்கூ வாசிப்பரங்கம், கருத்தரங்கம், பகிர்வரங்கம், கலந்துரையாடல், கவிக்கோ நினைவு ஐக்கூ விருது வழங்குதல், ஐக்கூ நூல்கள் வெளியீடு ஆகிய நிகழ்வுகள் மாநாட்டில் நடைபெற்றன.

திரைப்பட இயக்குநரும் கவிஞருமான என்.லிங்குசாமி, பிருந்தா சாரதி, ஓவியக்கவிஞர் அமுதபாரதி, ஆரூர் தமிழ்நாடன், தங்கம் மூர்த்தி, மு.முருகேஷ், நந்தவனம் சந்திரசேகரன், அமரன், சந்திரா மனோகரன், வதிலை பிரபா, பல்லவி குமார், நீலநிலா சென்பகராசன், கவிநிலா மோகன், முனைவர் ம.ரமேசு, தனலெட்சுமி பாசுகரன், பா.தென்றல் உள்ளிட்ட ஐக்கூ கவிஞர்கள் சிறப்பு விருந்தினர்களாகப் பங்கேற்றனர்.

நூல்கள் வெளியீடு
----------------

தூண்டில் ஐக்கூ சிறப்பு மலர், மு.முருகேஷ் எழுதிய ஞானியின் பச்சைக்கிளி , தங்கம்மூர்த்தியின் மழையின் கையெழுத்து  உள்ளிட்ட பல ஐக்கூ கவிதை நூல்கள் மாநாட்டில் வெளியிடப்பட்டன. தமிழக அரசு ஆண்டுதோறும் வழங்கும் இலக்கிய விருதுகளில் கவிக்கோ அப்துல் ரகுமான் பெயரால் ஐக்கூ கவிஞர்களுக்கும் ஒரு விருதினை வழங்கிட வேண்டுமென்கிற தீர்மானமும் இம்மாநாட்டில் நிறைவேற்றப்பட்டது.

மேற்கோள்கள்
-----------

1. ↑  "திருச்சியில் தமிழ் ஹைக்கூ உலக மாநாடு - 2022". தினகரன்.. பார்த்த நாள்: 6 May 2023.
2. ↑  "திருச்சியில் நடைபெற்ற உலகத் தமிழ் ஹைக்கூ மாநாடு". தினகரன் வாரமஞ்சரி.. பார்த்த நாள்: 6 May 2023.
3. ↑  "தூண்டில் - இனிய நந்தவனம் தமிழ் கவிதையாளர்கள் இயக்கம் நடத்திய தமிழ் ஹைக்கூ முதல் மாநாடு". நான்மீடியா.. பார்த்த நாள்: 6 May 2023.
4. ↑